Αριστερή Ενότητα

Η Αριστερή Ενότητα είναι δικτύωση αυτόνομων αριστερών φοιτητικών σχημάτων που δημιουργήθηκε τον Μάρτιο του 2007. Διαθέτει συνδικαλιστική δράση εντός και εκτός των Πανεπιστημίων με αναφορά σε κοινωνικά κινήματα. Από το 2025, συνεργάζεται με κάποια εκ των σχημάτων των ΕΑΑΚ και άλλα ανεξάρτητα, υπό την ομπρέλα «Ρεβάνς», με την συμμαχία να λαμβάνει 3% στις φοιτητικές εκλογές 2025. Η Αριστερή Ενότητα δεν έχει αναφορά σε κάποιο συγκεκριμένο πολιτικό κόμμα.

Παλαιότερα, έως το καλοκαίρι του 2015, η Αριστερή Ενότητα είχε πολιτική αναφορά στον ΣΥΡΙΖΑ. Τα τελευταία έτη συνεργαζόταν με σταθερά ορισμένα σχήματα των ΕΑΑΚ και την ΑρΔιΝ, υπό την σύμπραξη ΕΑΑΚ-ΑΡΕΝ, όμως από το 2024 η συμμαχία φαίνεται ανενεργή. Στις φοιτητικές εκλογές 2024, συμμετείχε υπό την ομπρέλα «Ενωτική Κίνηση Σχημάτων» στην οποία εκτός από την ΑΡΕΝ φαίνεται να προσχώρησαν και το ΑρΔιΝ,  κάποια ανεξάρτητα και νέα σχήματα, καθώς και κάποια σχήματα (έστω ένα σχήμα, το ΡΑΣ) των ΕΑΑΚ, με την συνεργασία να λαμβάνει 3.7%Αποτελέσματα φοιτητικών εκλογών, foititikes-ekloges.gr (ιστοσελίδα που πρόσκειται στα ΕΑΑΚ), 2024. 

Ίδρυση και συνιστώσες
Η ίδρυση της Αριστερής Ενότητας προέκυψε μετά από το πέρας των φοιτητικών κινημάτων του '06 και '07. 

Κύριες συνιστώσες στη δημιουργία της Αριστερής Ενότητας ήταν το ΔΑΡΑΣ και τα Αριστερά Σχήματα. 

 Το ΔΑΡΑΣ αποτελούσε μια δικτύωση αυτόνομων αριστερών σχημάτων με αναφορά στην τότε Νεολαία Συνασπισμού, στην ΑΚΟΑ και στην πολιτική οργάνωση Κόκκινο. 
 Η παράταξη Αριστερά Σχήματα ιδρύθηκε το 1991 από την πολιτική ομάδα Α/συνέχεια (μετέπειτα ΚΟΕ). 

Και οι δύο δυνάμεις συμμετείχαν ακόμη στο κίνημα κατά της παγκοσμιοποίησης, μέσω του Ελληνικού Κοινωνικού Φόρουμ, αλλά και στο αντιπολεμικό κίνημα. 

Έτσι, τον Μάρτιο του 2007, τα Αριστερά Σχήματα σε συνεργασία με το ΔΑΡΑΣ και ανεξάρτητα σχήματα δημιούργησαν την Αριστερή Ενότητα, με σκοπό να αποτελέσει το όχημα για τη συμπόρευση όλων των αριστερών δυνάμεων μέσα στα Πανεπιστήμια.

 Ιδεολογία 
Λόγω του ότι η ΑΡ.ΕΝ. δεν είναι κόμμα, οργάνωση, ούτε πολιτική συμμαχία, αλλά ένα δίκτυο από σχήματα, δηλαδή μικρές πολιτικές οργανώσεις κυρίως σε πανεπιστήμια, είναι δύσκολο να εντοπισθεί ακριβής κοινή ιδεολογία ανάμεσά τους. Κοινή συνιστώσα των σχημάτων φαίνεται να είναι η αναφορά και έμπνευση από γενικότερα κινήματα τις αριστεράς, κυρίως σοσιαλιστικού και κομμουνιστικού χαρακτήρα.

Ιδιαίτερη έμφαση φαίνεται να δίνεται από τα σχήματα που συμμετέχουν στην ΑΡ.ΕΝ. για αντιφασιστικά, αντιρατσιστικά, φεμινιστικά και ΛΟΑΤΚΙ+ ζητήματα.

 Τρόπος λειτουργίας 
Στο Πανελλαδικό διήμερο στις 8-9 Μαρτίου του 2014 αποφασίστηκε η λήψη αποφάσεων σε όλες τις διαδικασίες της ΑΡΕΝ με τη μεθοδολογία μία ψήφος ανά σχήμα. Επίσης καθορίστηκε και ένα συντονιστικό της ΑΡΕΝ, αναγνωρισμένο και αποφασισμένο από όλα τα σχήματα, στο οποίο θα συμμετέχουν ορισμένα σχήματα κυκλικά μετά από κάθε πανελλαδική διαδικασία.

Πολιτικές Συμμαχίες
Η Αριστερή Ενότητα αποφάσισε στις φοιτητικές εκλογές του 2016 την κοινή κάθοδο με τα ΕΑΑΚ και το ΑΡΔΙΝ σε μια σειρά φοιτητικών συλλόγων σε όλη την Ελλάδα υπό το όνομα "Αριστερή Ανατρεπτική Συνεργασία (ΕΑΑΚ-ΑΡΕΝ-ΑΡΔΙΝ)". Η συμμαχία αυτή, έως το 2023, μεταβλήθηκε σε ΕΑΑΚ-ΑΡΕΝ σκέτο, με την συμμετοχή μόνο ορισμένων τότε σχημάτων των ΕΑΑΚ και της ΑΡΕΝ. Το 2024, αν και υπήρχε σύγκληση με τα ΕΑΑΚ, η ΑΡΕΝ συμμετείχε υπό την ονομασία «Ενωτική Κίνηση Σχημάτων» στην οποία φαίνεται να συμμετείχαν το ΑρΔιΝ, κάποια νέα ανεξάρτητα σχήματα και ένα σχήμα των ΕΑΑΚ, το ΡΑΣ. Η «Ενωτική Κίνηση Σχημάτων», στα μόνα αποτελέσματα στα οποία εμφανίζεται ξεχωριστά, δηλαδή αυτά που ανήρτησε η νΚΑ (στα οποία αναφέρεται ως «Αριστερή Ενωτική Συνεργασία»), έλαβε ποσοστό 3.42%. 

Διάσπαση και αποχωρήσεις μελών του ΣΥΡΙΖΑ και ΚΟΕ
Τον Μάρτιο του 2014, οι δυνάμεις που πρόσκεινταν στην πολιτική οργάνωση Παρέμβαση (πρότερη διάσπαση της ΚΟΕ) αποχώρησαν από την ΑΡΕΝ.

Στο Πανελλαδικό διήμερο στις 10-11 Οκτωβρίου 2015, τα μέλη της ΑΡΕΝ που παρέμειναν στη νεολαία ΣΥΡΙΖΑ αποχώρησαν από την Αριστερή Ενότητα, διαφωνώντας με την κατεύθυνση για σύγκρουση με την Ευρωζώνη που έβαζε η πλειοψηφία των σχημάτων της ΑΡΕΝ και με την κριτική στην κυβέρνηση ΣΥΡΙΖΑ-ΑΝΕΛ. Είχε προηγηθεί η αποχώρηση της πλειοψηφίας του ΚΣ αλλά και των μελών της Νεολαίας ΣΥΡΙΖΑ από τον ΣΥΡΙΖΑ.

Έτσι η ΑΡΕΝ έπαψε πλέον να έχει αναφορά στο ΣΥΡΙΖΑ. Τα μέλη της ΑΡΕΝ που παρέμειναν στη Νεολαία ΣΥΡΙΖΑ ίδρυσαν το BLOCO - Δίκτυο Σχημάτων Ριζοσπαστικής Αριστεράς.

 Αναφορές 

Εξωτερικοί σύνδεσμοι
Ιστοσελίδα της Αριστερής Ενότητας 

Κατηγορία:Φοιτητικές παρατάξεις στην Ελλάδα